Document ID: /roh_data/filtered/fineweb-2-filterrobots_roh.jsonl.gz/33247

Tenor la polizia regiunala a Livigno èn sa distatgadas sur la via tranter la vischnanca da Livigno e Punt dal Gall en tut quatter bovas, quai la mesemna saira enturn las 18:30. Persunas n'èn betg vegnidas blessadas. Dentant èn plirs automobilists sinaquai stads serrads en tranter quellas bovas ed han stuì vegnir salvads dals pumpiers.
En il mument saja anc grev a giuditgar las dimensiuns da las devastaziuns. Perquai che las lavurs da rumida han gist pir cumenzà. Quai ch’ins po dentant gia dir è che la via resta serrada per plirs dis.
RR novitads 11:00